CELEX: 32022D0442
Language: mt
Date: 2022-02-21 00:00:00
Title: Deċiżjoni tal-Kunsill (UE) 2022/442 tal-21 ta’ Frar 2022 li tawtorizza l-ftuħ ta’ negozjati mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein bil-ħsieb li jiġu konklużi ftehimiet bejn l-Unjoni Ewropea u dawk il-pajjiżi dwar regoli supplementari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri

18.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 90/116
               
            
         DEĊIŻJONI TAL-KUNSILL (UE) 2022/442
         tal-21 ta’ Frar 2022
         li tawtorizza l-ftuħ ta’ negozjati mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein bil-ħsieb li jiġu konklużi ftehimiet bejn l-Unjoni Ewropea u dawk il-pajjiżi dwar regoli supplementari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 77(2) u l-Artikolu 79(2), il-punt (d), flimkien mal-Artikolu 218(3) u (4) tiegħu,
         Wara li kkunsidra r-rakkomandazzjoni mill-Kummissjoni Ewropea,
         Billi:
         
                     (1)
                  
                  
                     Ir-Regolament (UE) 2021/1148tal-Parlament Ewropew u tal-Kunsill (1), li jistabbilixxi l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi għall-perijodu 2021-2027 ġie adottat fis-7 ta’ Lulju 2021.
                  
               
                     (2)
                  
                  
                     L-għan tar-Regolament (UE) 2021/1148 huwa li jipprovdi qafas għall-espressjoni ta’ solidarjetà permezz ta’ assistenza finanzjarja lil dawk l-Istati Membri u pajjiżi li japplikaw id-dispożizzjonijiet tal-acquis ta’ Schengen dwar il-fruntieri esterni. Huwa jikkostitwixxi żvilupp tad-dispożizzjonijiet tal-acquis ta’ Schengen li fih jipparteċipaw il-pajjiżi assoċjati.
                  
               
                     (3)
                  
                  
                     Ir-Regolament (UE) 2021/1148 jibni fuq l-acquis ta’ Schengen, u d-Danimarka, f’konformità mal-Artikolu 4 tal-Protokoll 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, iddeċidiet li timplimenta dak ir-Regolament fil-liġi nazzjonali tagħha. F’konformità mal-Artikoli 1 u 2 tal-Protokoll Nru 22, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha..
                  
               
                     (4)
                  
                  
                     Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fih l-Irlanda ma tieħux sehem, f’konformità mad-Deċiżjoni tal-Kunsill 2002/192/KE (2). L-Irlanda għalhekk mhix qed tieħu sehem fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha.
                  
               
                     (5)
                  
                  
                     Fl-1 ta’ Settembru 2021, fis-17 ta’ Diċembru 2021, fil-11 ta’ Awwissu 2021 u fit-18 ta’ Awwissu 2021, l-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein innotifikaw rispettivament id-deċiżjoni tagħhom li jaċċettaw il-kontenut tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi stabbilit bir-Regolament (UE) 2021/1148 u li jimplimentawh fl-ordni legali intern tagħhom.
                  
               
                     (6)
                  
                  
                     Fid-dawl tal-Artikolu 7(6) tar-Regolament (UE) 2021/1148, għalhekk jenħtieġ li jinfetħu negozjati bil-ħsieb li jiġu konklużi ftehimiet internazzjonali mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein dwar regoli supplimentari li jikkonċernaw l-implimentazzjoni minn kull wieħed minn dawk il-pajjiżi tar-Regolament (UE) 2021/1148,
                  
               ADOTTA DIN ID-DEĊIŻJONI:
         
            Artikolu 1
            
               1.   Il-Kummissjoni hija b’dan awtorizzata tiftaħ negozjati għal ftehimiet mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein dwar regoli supplementari li jikkonċernaw l-implimentazzjoni minn dawk il-pajjiżi tar-Regolament (UE) 2021/1148.
            
            
               2.   In-negozjati għandhom jitmexxew abbażi tad-direttivi ta’ negozjati tal-Kunsill stipulati fl-Addendum għal din id-Deċiżjoni.
            
         
         
            Artikolu 2
            In-negozjati għandhom jitmexxew f’konsultazzjoni mal-Kunsilliera għall-Ġustizzja u l-Affarijiet Interni, li huma l-korp preparatorju b’dan maħtur bħala l-kumitat speċjali skont it-tifsira tal-Artikolu 218(4) tat-Trattat dwar il-Funzjonament tal-Unjoni Ewropea.
         
         
            Artikolu 3
            Din id-Deċiżjoni hija indirizzata lill-Kummissjoni.
         
         
            Magħmul fi Brussell, il-21 ta’ Frar 2022.
            
               
                  Għall-Kunsill
               
               
                  Il-President
               
               J. DENORMANDIE
            
         
         
            (1)  Regolament (UE) 2021/1148 tal-Parlament Ewropew u tal-Kunsill tas-7 ta’ Lulju 2021 li jistabbilixxi, bħala parti mill-Fond għall-Ġestjoni Integrata tal-Fruntieri, l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 251, 15.7.2021, p. 48).
         
            (2)  Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).